У рамках дзённай сесіі чацвёртага гульнявога дня сустракаліся два валійскія снукерысты: двухразовы пераможца Мастэрс Марк Уільямс і 15-ы нумар рэйтынгу Мэцью Стывенс. Уільямс перамог на турніры Benson &amp; Hedges Championship у 1994 годзе і, такім чынам, дэбютаваў на прэстыжным запрашальным турніры ў 1995, а з 1997 па 2008 гады прымаў удзел ва ўсіх розыгрышах Мастэрс, атрымаўшы перамогі ў 1998 і 2003 гадах і саступіўшы ў фінальным матчы ў 2002. Прапусціўшы толькі адно спаборніцтва, у 2009 годзе, калі ён выляцеў з топ-16, ён зноў вярнуўся на турнір у 2010, дайшоўшы там да паўфіналу, і, такім чынам прымаў удзел на чацвёртым Мастэрс запар. Стывенс перамог на Benson &amp; Hedges Championship у 1995 годзе, дэбютаваўшы на Мастэрс праз год пасля Марка, у 1996 годзе, а ў 2000 у другі раз прымаў удзел на турніры і атрымаў перамогу, перайграўшы ў фінале Кена Доэрці. Пасля гэтага ён яшчэ восем разоў гуляў на Мастэрс, але заўсёды саступаў у 1/8 фіналу. Суайчыннікі 21 раз сустракаліся паміж сабой, і ў 11 выпадках мацней быў Марк Уільямс, уключаючы 4 апошнія паядынкі паміж імі. З 9 рэйтынгавых матчаў Марк перамог у 5 сустрэчах, уключаючы дзве апошнія. У &lt;a href="%D0%A1%D0%BD%D1%83%D0%BA%D0%B5%D1%80%D0%BD%D1%8B%20%D1%81%D0%B5%D0%B7%D0%BE%D0%BD%202012/2013"&gt;сезоне 2012/2013&lt;/a&gt; яны перасякліся на этапе PTC у Глостэры, дзе двухразовы чэмпіён свету перамог з лікам 4:0. У 2004 годзе Уільямс і Стывенс гулялі ў 1/8 фіналу Мастэрс, дзе Марк атрымаў перамогу ў вырашальным фрэйме — 6:5. У першай палове сезона Марк Уільямс дайшоў да чвэрцьфіналу на Усі Класік і да паўфіналу на Шанхай Мастэрс, а Мэцью дайшоў да 1/4 фіналу на першым турніры Трайной кароны — чэмпіянаце Вялікабрытаніі.